Jānis Voris
Jānis Voris (dzimis 2000. gada 20. janvārī) ir latviešu hokejists, spēlē vārtsarga pozīcijā. Pašlaik (2024) Voris pārstāv Ungārijas hokeja līgas komandu DVTK Jegesmedvék. Spēlējis dažādu vecumu Latvijas jauniešu izlasēs. Jauniešu gados spēlējis SK Rīga. Vēlāk spēlējis MHL komandā HK Rīga. 2018. gadā Voris pārcēlās uz Ziemeļameriku, bet gadu vēlāk atgriezās HK Rīga komandā. 2019. gada 21. decembrī Voris Rīgas "Dinamo" sastāvā debitēja KHL, zaudējumā pret Helsinku "Jokerit". Savu pirmo pilno spēli KHL Voris aizvadīja 2020. gada 4. janvārī, kurā viņš vārtus nezaudēja un palīdzēja komandai ar 1–0 uzvarēt Astanas "Baris". Nākamo sezonu Voris iesāka Dānijas hokeja līgas komandā Redovres "Mighty Bulls", kur nospēlēja 11 spēles, līdz atgriezās Rīgas "Dinamo".